**JELGAVAS PILSĒTAS PAŠVALDĪBAS 2017.GADA 23.FEBRUĀRA**

**SAISTOŠO NOTEIKUMU NR.17-5**

**„GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-20 „JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  nodrošinās daudzbērnu ģimenes definīcijas atbilstību augstāka juridiska spēka tiesību aktam. Saskaņā ar Bērnu tiesību aizsardzības likuma 1.panta 16.punktā noteikto daudzbērnu ģimene ir ģimene, kuras aprūpē ir vismaz trīs bērni, to skaitā audžuģimenē ievietoti un aizbildnībā esoši bērni. Par daudzbērnu ģimenes bērnu uzskatāma arī pilngadīga persona, kas nav sasniegusi 24 (divdesmit četru) gadu vecumu, ja tā iegūst vispārējo, profesionālo vai augstāko izglītību.Tiek precizēta terminoloģija Jelgavas pilsētas pašvaldības pabalstam personai ar invaliditāti līdz 18 (astoņpadsmit) gadu vecuma sasniegšanai ar smagiem funkcionāliem traucējumiem aprūpei.Tiek precizēta kārtība,kā saņemt vienreizējo pabalstu personai, atbrīvojoties no brīvības atņemšanas iestādes gadījumos, kad pabalsta pieprasītājs no brīvības atņemšanas iestādes atbrīvots citā valstī. Personai jāiesniedz attiecīgās valsts kompetentās institūcijas izdota izziņa par atbrīvošanu no brīvības atņemšanas iestādes vai tiesas nolēmums, kas ir tulkots latviešu valodā. |
| 2.Projekta nepieciešamības pamatojums | Saistošie noteikumi nepieciešami, lai turpmāk piemērotu atbilstoši hierarhiski augstākā ārējā normatīvajā aktā noteiktu daudzbērnu ģimenes definīciju.Saskaņā ar Bērnu tiesību aizsardzības likuma 1.panta 16.punktā noteikto daudzbērnu ģimene ir ģimene, kuras aprūpē ir vismaz trīs bērni, to skaitā audžuģimenē ievietoti un aizbildnībā esoši bērni. Par daudzbērnu ģimenes bērnu uzskatāma arī pilngadīga persona, kas nav sasniegusi 24 (divdesmit četru) gadu vecumu, ja tā iegūst vispārējo, profesionālo vai augstāko izglītību.Nepieciešams precizēt terminoloģiju Jelgavas pilsētas pašvaldības pabalstam personai ar invaliditāti līdz 18 (astoņpadsmit) gadu vecuma sasniegšanai ar smagiem funkcionāliem traucējumiem aprūpei.Tiek precizēta kārtība,kā saņemt vienreizējo pabalstu personai, atbrīvojoties no brīvības atņemšanas iestādes gadījumos, kad pabalsta pieprasītājs no brīvības atņemšanas iestādes atbrīvots citā valstī. Personai jāiesniedz attiecīgās valsts kompetentās institūcijas izdota izziņa par atbrīvošanu no brīvības atņemšanas iestādes vai tiesas nolēmums, kas ir tulkots latviešu valodā. |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai tiek plānoti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2017.gada budžetā. Palielināsies daudzbērnu ģimeņu – Jelgavas pilsētas pašvaldības pabalstu pieprasītāju skaits. Tiek prognozēts ka saistošo noteikumu realizēšanai ir nepieciešams vidēji 15765,00 *euro* (piecpadsmit tūkstoši septiņi sešdesmit pieci *euro*) (15 (piecpadsmit) daudzbērnu ģimenes X 1051,00 *euro* (viens tūkstotis piecdesmit viens *euro*) vidējais pabalstu apmērs vienai daudzbērnu ģimenei kalendārajā gadā).  |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās JSLP un sadarbības partneri. |
| 6.Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš